Na osnovu člana 20 Zakona o poljoprivredi i ruralnom razvoju („Službeni list CG“, broj 56/09, 18/11, 40/11, 34/14, 1/15 i 51/17) i člana 35 Statuta Opštine Tivat ( „Službeni list CG-opštinski propisi“, broj 24/18 i 09/20) Skupština Opštine Tivat na sjednici održanoj dana 29.01.2021.godine, donijela je

**ODLUKU**

**o dopuni Odluke o podsticajima u razvoj poljoprivrede**

**Član 1**

U Odluci o podsticajima u razvoj poljoprivrede ( „Službeni list CG-opštinski propisi“, broj 20/17, 23/18 i 09/20) u članu 25 dodaje se stav 2 i glasi:

„U zavisnosti od planiranih budžetskih sredstava za poljoprivredu nadležni organ lokalne uprave može odrediti minimalnu i/ili maksimalnu investiciju u finasijskom smislu za određenu mjeru, o čemu će se bliže definisati u javnom pozivu“.

**Član 2**

Ova Odluka stupa na snagu osmog dana od dana objavljivanja u „Službenom listu CG-opštinski propisi“.

**Broj: 03-040/21-29**

**Tivat, 29.01.2021.godine**

**SKUPŠTINA OPŠTINE TIVAT**

**Predsjednik**

**dr Andrija Petković**